කොළඹදී මාධ්‍ය හමුවක් පවත්වමින් සමස්ත ලංකා රේගු සේවා සංගමයේ ප්‍රධාන ලේකම් ජේ.ඒ. ගුණතිලක කියා සිටියේ මෙම කසළ බහාලූම් ගෙන්වූ සමාගම පිලිබදව රජය කරුණු පැහැදිලි කළ යුතු බවයි.සංවර්ධිත රටවල අපද්‍රව්‍ය මෙරටට ගෙන්වීමට හැකිවන පරිදි 2013 වසරේ නිකුත් කර ඇති ගැසට් නිවේදනය වහා අවලංගු කළ යුතු බව ඔහු කියා සිටියේ.මේ අතර, මෙම කසළ බහාලූම් වලට සමාන තවත් බහාලූම් තොගයක් පවතින බවට ලද තොරතුරකට අනුව මධ්‍යම පරිසර අධිකාරියේ සභාපති ඉසුර දේවප්‍රිය අද උදෑසන කටුනායක නිදහස් වෙළද කලාප පරිශ්‍රයට පැමිණියා.